CELEX: 62010TN0483
Language: el
Date: 2010-10-08 00:00:00
Title: Υπόθεση T-483/10: Προσφυγή της 8ης Οκτωβρίου 2010 — The Pukka Luggage Company κατά ΓΕΕΑ — Jesus Miguel Azpiroz Arruti (PUKKA)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/50
            
         Προσφυγή της 8ης Οκτωβρίου 2010 — The Pukka Luggage Company κατά ΓΕΕΑ — Jesus Miguel Azpiroz Arruti (PUKKA)
   (Υπόθεση T-483/10)
   ()
   2010/C 328/78
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: The Pukka Luggage Company Ltd (Λονδίνο, Ηνωμένο Βασίλειο) (εκπρόσωποι: K. E. Gilbert και M. H. Blair, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Jesús Miguel Azpiroz Arruti (San Sebastián, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Ιουλίου 2010 στην υπόθεση R 1175/2008-4,
            
         
               —
            
            
               επικουρικά, να ακυρώσει την προσβαλλόμενη απόφαση κατά το μέρος κατά το οποίο διαπιστώθηκε ότι η ανακοπή έπρεπε να γίνει δεκτή σε σχέση με τις «αποσκευές»,
            
         
               —
            
            
               ή, επικουρικά, να ακυρώσει την προσβαλλόμενη απόφαση κατά το μέρος κατά το οποίο διαπιστώθηκε ότι η ανακοπή έπρεπε να γίνει δεκτή σε σχέση με τις «βαλίτσες με σκληρό περίβλημα και βαλίτσες με τροχούς με σκληρό περίβλημα»,
            
         
               —
            
            
               να καταδικάσει το καθού και τον αντίδικο ενώπιον του τμήματος προσφυγών στα δικαστικά τους έξοδα, καθώς και στα έξοδα της προσφεύγουσας.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «PUKKA», για προϊόντα της κλάσης 18 — αίτηση καταχώρισης κοινοτικού σήματος υπ’ αριθ. 4061545.
   
      Δικαιούχος του κατά τη διαδικασία της ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών.
   
      Αντιταχθέν σήμα ή σημείο: Το καταχωρισμένο υπ’ αριθ. 1570450 ισπανικό εικονιστικό σήμα «PUKAS», για προϊόντα της κλάσης 18, και το καταχωρισμένο υπ’ αριθ. 19802 κοινοτικό εικονιστικό σήμα «PUKAS», για προϊόντα και υπηρεσίες των κλάσεων 25, 28 και 39.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Η προσφεύγουσα ισχυρίζεται ότι η προσβαλλόμενη απόφαση αντιβαίνει στο άρθρο 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, καθόσον η εκ μέρους του τμήματος προσφυγών εκτίμηση της ομοιότητας των προϊόντων και της ομοιότητας του επίδικου σήματος με το προγενέστερο σήμα είναι εσφαλμένη.